পাশাপাশি তিনি এদিন লাদাখে একটি ভার্চুয়াল মিউজিয়াম স্থাপনের কথাও ঘোষণা করেন। এই মিউজিয়ামে লাদাখের ইতিহাসের সঙ্গে সঙ্গে ওই অঞ্চলের ঐতিহ্যকেও তুলে ধরা হবে বলে প্রধআনমন্ত্রী জানান। এছাড়া এ অঞ্চলের কৃষি সম্ভাবনাও খুব উজ্জ্বল বলে জানান তিনি। লাদাখ উপত্যকায় বৌদ্ধ সন্নাসীরা যে নিজস্ব পদ্ধতিতে চিকিৎসা করেন, তাকে সাধুবাদ জানিয়ে উপত্যকায় একটি অ্যারোমেটিক ইন্ডাস্ট্রি গড়া যেতে পারে বলেও প্রস্তাব দেন। বলেন, সেক্ষেত্রে এখানকার ওষুধ পৌঁছে যাবে বিশ্বের দরবারে। তবে এই সুযোগে কমগ্রেসকেও একহাত নিয়েছেন বিজেপি নেতা মোদী। বলেন, তিনি দায়িত্ব নেওয়ার আগে এখানকার হাজার হাজার গ্রামে কোনও বিদ্যুত সংযোগ ছিল না। মোদী দাবি করেন, 'আমার সরকার বিদ্যুত পৌঁছে দেওয়াকে একটা মিশনের মতো করে গ্রহন করেছিল। আজ সেই সহ গ্রামকে আমরা অন্ধকার থেকে আলোয় আনতে পেরেছি।'